Arheološko područje Lug
Arheološko područje Lug nalazi se na području općine Goražde, Bosna i Hercegovina. Proglašeno je za nacionalni spomenik Bosne i Hercegovine. Građevinskim radovima, prilikom izgradnje taložišta, 50-tih godina dvadesetog vijeka, buldožderi su raskopali i uništili gotovo u potpunosti čitav kulturni sloj na lokalitetu Lug. Arheolog Alojz Benac uspio je na već razrušenom lokalitetu približno odrediti o kakvom se neolitskom naselju radilo, te na osnovu keramike odrediti pripadnost lokaliteta vinčanskoj kulturi.